CELEX: 62019CN0297
Language: sk
Date: 2019-04-11 00:00:00
Title: Vec C-297/19: Návrh na začatie prejudiciálneho konania, ktorý podal Bundesverwaltungsgericht (Nemecko) 11. apríla 2019 — Naturschutzbund Deutschland — Landesverband Schleswig-Holstein e.V./Kreis Nordfriesland

8.7.2019   
            
            
               SK
            
            
               Úradný vestník Európskej únie
            
            
               C 230/21
            
         
      Návrh na začatie prejudiciálneho konania, ktorý podal Bundesverwaltungsgericht (Nemecko) 11. apríla 2019 — Naturschutzbund Deutschland — Landesverband Schleswig-Holstein e.V./Kreis Nordfriesland
      (Vec C-297/19)
      (2019/C 230/26)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesverwaltungsgericht
      
         Účastníci konania pred vnútroštátnym súdom
      
      
         Žalobca: Naturschutzbund Deutschland — Landesverband Schleswig-Holstein e.V.
      
         Žalovaný: Kreis Nordfriesland
      
         Prizvaný účastník konania: Deich- und Hauptsielverband Eiderstedt, Körperschaft des öffentlichen Rechts
      
         Vedľajší účastník konania: Vertreter des Bundesinteresses beim Bundesverwaltungsgericht
      
         Prejudiciálne otázky
      
      
                  1.
               
               
                  
                              a)
                           
                           
                              Zahŕňa pojem „správa“ v zmysle prílohy I [tretieho] odseku druhej zarážky smernice Európskeho parlamentu a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd (ďalej len „smernica o environmentálnej zodpovednosti“) (1) činnosti, ktoré neoddeliteľne súvisia s bezprostredným využívaním pôdy na dosiahnutie výnosu?
                              V prípade kladnej odpovede:
                           
                        
                              b)
                           
                           
                              Za akých podmienok sa má správa podľa záznamov o biotope alebo cieľovej dokumentácie považovať za „bežnú“ v zmysle smernice o environmentálnej zodpovednosti?
                           
                        
                              c)
                           
                           
                              Aké časové kritérium platí pre otázku, či správa zodpovedá správe vykonávanej „predtým“ vlastníkmi alebo prevádzkovateľmi v zmysle smernice o environmentálnej zodpovednosti?
                           
                        
                              d)
                           
                           
                              Určí sa odpoveď na otázku, či správa zodpovedá správe vykonávanej „predtým“ vlastníkmi alebo prevádzkovateľmi v zmysle smernice o environmentálnej zodpovednosti, nezávisle od záznamov o biotope, respektíve cieľovej dokumentácie?
                           
                        
            
                  2.
               
               
                  Predstavuje činnosť, ktorá sa vykonáva na základe zákonného prenesenia úloh vo verejnom záujme, „pracovnú činnosť“ v zmysle článku 2 bodu 7 smernice o environmentálnej zodpovednosti?
               
            
         (1)  U. v. EÚ L 143, 2004, s. 56.